钦定古今图书集成/明伦汇编/氏族典/第530卷 > 郭载
## 钦定古今图书集成/明伦汇编/氏族典/第530卷 > 郭载

按《宋史樊知古传》：“郭载，字咸熙，开封浚仪人。父晖，右
监门卫将军，义州刺史。载荫为右班殿直，累迁供奉
官、阁门祗候。雍熙初，提举西川兵马捕盗事，太宗赐
鞍马、器械、银钱以遣之。四年，以积劳加崇仪副使，召
还。端拱二年，擢引进副使，知天雄军，出知秦州，改知
成都府。李顺兵攻城益急，不能拒守，乃与樊知古率”
僚属斩关出，以馀众由梓州趋剑门，随招安使王继
恩统兵讨顺，平之。复入成都，月馀，忧患成病卒，年四
十载前在蜀，颇能为民除害，故蜀民悦之。再至成都，
即值兵乱，及随继恩平贼，亦有所全济，故其“死也，成
都人多叹惜之。”